
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 205 

6 Δεκεμβρίου 2010 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 126 

Σύσταση Ειδικής Υπηρεσίας Δημοσίων Έργων για τη 
μελέτη και κατασκευή έργων συλλογής και μετα¬ 
φοράς ύδατος, αφαλάτωσης και διύλισης, καθώς και 
συνοδών έργων στις νήσους Κέρκυρα και Παξούς 
(Ε.Υ.Δ.Ε. ΙΟΝΙΟΥ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παρ. 1 του άρθρου 5 του Ν. 679/1977 (Α' 245), 
«Περί αυξήσεως θέσεων προσωπικού του Υπουργείου 
Δημοσίων Έργων και ρυθμίσεων συναφών θεμάτων» 
όπως τα δύο τελευταία εδάφια της παραγράφου αυτής 
τροποποιήθηκαν και συμπληρώθηκαν με την παρ. 1, του 
άρθρου 23 του Ν. 1418/1984 (Α' 23). 

β. Της παρ. 2 του άρθρου 6 του Ν. 679/1977 (Α' 245). 

γ. Του άρθρου 8 του Ν. 679/1977 (Α' 245), όπως τροπο¬ 
ποιήθηκαν και συμπληρώθηκαν με τις παραγράφους 2 
και 3 του άρθρου 5 του Ν. 2229/1994 (Α' 138), σύμφωνα 
με τις οποίες θα καλυφθεί η προκαλούμενη από το 
διάταγμα δαπάνη. 

δ. Του άρθρου 90 του Κώδικα που κυρώθηκε με το άρ¬ 
θρο πρώτο του Π.Δ/τος 63/2005 (Α' 98) «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα». 

ε. Της παρ. 3 του άρθρου 22 του Ν. 2362/1995 (Α' 247) 
«περί Δημοσίου Λογιστικού ελέγχου των δαπανών του 
Κράτους και άλλες διατάξεις». 

στ. Της παρ. 4 του άρθρου 1 του Ν. 2469/1997 «Περιο¬ 
ρισμός κρατικών δαπανών» (Α' 38). 

2. α) Τις διατάξεις του Π.Δ. 189/2009 «Καθορισμός και 
ανακατανομή αρμοδιοτήτων των Υπουργείων» (Α' 221). 

β) Την υπ’ αριθμ. 69139/7766/21-12-2009 κοινή απόφαση 
του Πρωθυπουργού και Υπουργού Υποδομών, Μεταφο¬ 
ρών και Δικτύων «Ανάθεση αρμοδιοτήτων του Υπουργού 
Υποδομών, Μεταφορών και Δικτύων στους Υφυπουρ¬ 
γούς Υποδομών, Μεταφορών και Δικτύων» (Β' 2514). 

γ) Την υπ’ αριθμ. 2672/3-12-2009 κοινή απόφαση Πρω¬ 
θυπουργού και Υπουργού Οικονομικών «Καθορισμός 
αρμοδιοτήτων του Υφυπουργού Οικονομικών Φιλίππου 
Σαχινίδη» (Β' 2408). 


3. Το γεγονός ότι, από τις διατάξεις του παρόντος, 
προκαλούνται οι ακόλουθες δαπάνες: 

α) Επί του Τακτικού Προϋπολογισμού: ετήσια δαπά¬ 
νη ύψους 1300 € περίπου για το τρέχον οικονομικό 
έτος, 2200€ περίπου για καθένα εκ των ετών 2011 έως 
και 2017 και 950 € περίπου για το έτος 2018, η οποία 
θα καλύπτεται από τις εγγεγραμμένες πιστώσεις στον 
Τακτικό Προϋπολογισμό της Γενικής Γραμματείας Δη- 
μοσίων'Εργων του Υπουργείου Υποδομών Μεταφορών 
και Δικτύων (Ε.Φ.39 -130, Κ.Α.Ε. 0215). 

β) Επί του Προϋπολογισμού Δημοσίων Επενδύσεων 
(Π.Δ.Ε.): δαπάνη ύψους 205.000 € περίπου για το έτος 
2010, 350.000 € περίπου για τα έτη 2011 έως και 2017 και 
145.000 € περίπου για το έτος 2018, η οποία θα καλύπτε¬ 
ται από τις πιστώσεις των οικείων έργων του Προγράμ¬ 
ματος Δημοσίων Επενδύσεων (ΠΔΕ) (Σ.Α.Ε.076/8 έργο 
2009ΣΕ07680000) και με κοινοτική συγχρηματοδότηση 
{Επιχειρησιακό Πρόγραμμα «Ενίσχυση Προσπελασιμό- 
τητας» 2007-2013 Εθνικό Στρατηγικό Πλαίσιο Αναφοράς 
(Ε.Σ.Π.Α.) 2007-2013”}. 

4. Τα έγγραφα με αρ. Δ6/οικ/3240/3-12-2009 και Δ6/ 
οικ/3357/15-12-2009 της Δ/νσης Έργων Ύδρευσης και 
Αποχέτευσης (Δ6) της Γ.Γ.Δ.Ε. του Υπουργείου Υποδο¬ 
μών, Μεταφορών και Δικτύων, σχετικά με την σύσταση 
της Ε.Υ.Δ.Ε. ΙΟΝΙΟΥ. 

5. Την γνωμοδότηση αριθμ. Δ216/2010 του Συμβουλίου 
της Επικράτειας, μετά από πρόταση του Υφυπουργού 
Οικονομικών και του Υφυπουργού Υποδομών Μεταφο¬ 
ρών και Δικτύων, αποφασίζουμε: 

Άρθρο 1 

Σύσταση, Τίτλος, Αρμοδιότητες 

1. Συνιστάται Ειδική Υπηρεσία με τίτλο «Ειδική Υπη¬ 
ρεσία Δημοσίων Έργων για τη μελέτη και κατασκευή 
έργων συλλογής και μεταφοράς ύδατος, αφαλάτωσης 
και διύλισης, καθώς και συνοδών έργων στις νήσους 
Κέρκυρα και Παξούς (Ε.Υ.Δ.Ε. ΙΟΝΙΟΥ)», η οποία λειτουρ¬ 
γεί ως υπηρεσιακή μονάδα επιπέδου Διεύθυνσης, στη 
Γ ενική Γ ραμματεία Δημοσίων Έργων του Υπουργείου 
Υποδομών Μεταφορών και Δικτύων, με αρμοδιότητα 
σε όλα τα θέματα που αφορούν στη μελέτη και κατα¬ 
σκευή νέων έργων ροής υδάτων, συλλογής και μετα¬ 
φοράς ακατέργαστου ύδατος στα διυλιστήρια, έργων 
αφαλάτωσης και διύλισης καθώς και τα συνοδό έργα 

που απαιτούνται για την υλοποίηση του ειδικού και 
σημαντικού έργου Εθνικού Επιπέδου της'Υδρευσης των 
νήσων Κέρκυρας, Παξών και λοιπών νήσων του Νομού 
Κέρκυρας. 

2. Η Υπηρεσία αυτή ασκεί όλες τις αρμοδιότητες της 
Διευθύνουσας Υπηρεσίας σύμφωνα με τις διατάξεις που 
ισχύουν για τη μελέτη και κατασκευή των Δημοσίων 
Έργων. 

3. Έδρα της Ε.Υ.Δ.Ε. ΙΟΝΙΟΥ ορίζεται η Κέρκυρα και 
η διάρκεια λειτουργίας της ορίζεται οκταετής από την 
έναρξη ισχύος του παρόντος Προεδρικού Διατάγμα¬ 
τος. 

Αρθρο 2 

Οργάνωση Υπηρεσίας - Αρμοδιότητες 

Για την άσκηση αρμοδιοτήτων της Διευθύνουσας Υπη¬ 
ρεσίας συνιστώνται τα εξής Γ ραφεία: 

α. Γ ραφείο Κατασκευών, Μελετών και Ποιότητας έρ¬ 
γων Κέρκυρας, με αρμοδιότητα για όλα τα θέματα που 
αφορούν στη μελέτη και κατασκευή των έργων της 
Ε.Υ.Δ.Ε. στην Κέρκυρα. 

β. Γ ραφείο Κατασκευών, Μελετών και Ποιότητας έρ¬ 
γων Παξών, με αρμοδιότητα για όλα τα θέματα που 
αφορούν στη μελέτη και κατασκευή των έργων της 
Ε.Υ.Δ.Ε. στους Παξούς. 

γ. Γραφείο Διοικητικού-Οικονομικού, με αρμοδιότη¬ 
τα για όλα τα διοικητικά και οικονομικά θέματα της 
ΕΥΔΕ. 

Αρθρο 3 

Προϊστάμενοι Υπηρεσίας και Γ ραφείων 

1. Της Ε.Υ.Δ.Ε. προΐσταται υπάλληλος κλάδου ΠΕ Πο¬ 
λιτικών Μηχανικών ή Αγρονόμων-Τοπογράφων Μηχανι¬ 
κών. Των Γραφείων Κατασκευών, Μελετών και Ποιότη¬ 
τας έργων Κέρκυρας και Παξών προΐστανται υπάλληλοι 
κλάδου ΠΕ Πολιτικών Μηχανικών ή Αγρονόμων-Τοπο- 
γράφων Μηχανικών ή Μηχανολόγων Μηχανικών. Του 
Γραφείου Διοικητικού Οικονομικού προΐσταται υπάλ¬ 
ληλος κλάδου ΠΕ Διοικητικού - Οικονομικού. 

Ο ορισμός των ανωτέρω Προϊσταμένων γίνεται σύμ¬ 
φωνα με τις εκάστοτε ισχύουσες σχετικές διατάξεις. 

2. Τον Προϊστάμενο της Ε.Υ.Δ.Ε. απουσιάζοντα ή κωλυ¬ 
όμενο, αναπληρώνει στα καθήκοντα του ο προϊστάμε¬ 
νος του Γ ραφείου Κατασκευών, Μελετών και Ποιότητας 
Έργων Κέρκυρας. 

Άρθρο 4 

Θέσεις Προσωπικού και Στελέχωση Υπηρεσίας 

1. Οι θέσεις προσωπικού της Ε.Υ.Δ.Ε. καθορίζονται σε 
είκοσι (20) υπαλλήλους και κατανέμονται κατά κατηγο¬ 


ρία και κλάδο ως εξής: 

Α) ΚΑΤΗΓΟΡΙΑΣ ΠΕ ΘΕΣΕΙΣ 

Πολιτικών Μηχανικών 5 

Μηχανολόγων Μηχανικών 1 

Ηλεκτρολόγων Μηχανικών 1 

Αγρονόμων - Τοπογράφων Μηχανικών 2 

Χημικών Μηχανικών 1 

Πληροφορικής 

Γ εωλόγων 1 

Διοικητικού-Οικονομικού 2 

Β) ΚΑΤΗΓΟΡΙΑΣ ΤΕ 

Τεχνολογικών Εφαρμογών 1 

Γ) ΚΑΤΗΓΟΡΙΑΣ ΔΕ 


Τεχνικού (Οδηγών) 1 

Προσωπικού Η/Υ 1 

Διοικητικού Λογιστικού 2 

Δ) ΚΑΤΗΓΟΡΙΑΣ ΥΕ 

Προσωπικού Καθαριότητας 1 

ΣΥΝΟΛΟ 20 


2. Η στελέχωση της Ε.Υ.Δ.Ε. γίνεται με μετακίνηση 
μονίμων ή με σύμβαση υπαλλήλων που υπηρετούν στις 
Υπηρεσίες της Γενικής Γραμματείας Δημοσίων Έργων 
ή με αποσπάσεις υπαλλήλων από άλλους φορείς του 
δημόσιου τομέα, που σχετίζονται με την κατασκευή ή 
την χρήση και λειτουργία των έργων ή όταν δεν υπάρ¬ 
χουν αντίστοιχες ειδικότητες ή δεν μπορεί να διατεθεί 
προσωπικό ανάλογων προσόντων, με ειδικό προσω¬ 
πικό απαιτούμενων ειδικοτήτων, που προσλαμβάνεται 
σύμφωνα με τη διάταξη της παρ. 4, του άρθρου 8 του 
Ν.679/1977, όπως συμπληρώθηκε με την παρ.3 του άρ¬ 
θρου 5, του Ν.2229/1994. 

Αρθρο 5 

Προδιαγραφές - Κανονισμό ίΈργων - 
Πρότυπα Συμβατικά Τεύχη και 
Προτυποποίηση Μελετών 

1. Στις περιπτώσεις που διαπιστώνεται έλλειψη ή 
ανάγκη αναθεώρησης προδιαγραφών ή κανονισμών 
αναγκαίων για την ποιοτική, άρτια και έγκαιρη προώ¬ 
θηση των μελετών και έργων αρμοδιότητας της Ε.Υ.Δ.Ε. 
ΙΟΝΙΟΥ, επιτρέπεται με ευθύνη της ΕΥΔΕ, η σύνταξη 
προδιαγραφών, κανονισμών, προτύπων συμβατικών τευ¬ 
χών και προτυποποίηση μελετών, που υποβάλλονται 
στη Προϊσταμένη Αρχή για έλεγχο και για προώθηση 
έγκρισής τους, με απόφαση του Υπουργού Υποδομών, 
Μεταφορών και Δικτύων, σύμφωνα με τις κείμενες δι¬ 
ατάξεις. 

2. Στις επιτροπές που συγκροτούνται για τη συλλογή 
και επεξεργασία στοιχείων για τη σύνταξη των ανωτέ¬ 
ρω ειδικών κειμένων, επιτρέπεται να συμμετέχουν και 
υπάλληλοι της Προϊσταμένης Αρχής, καθώς και ιδιώτες 
ειδικοί. 

Άρθρο 6 

Ανάθεση Καθηκόντων Συμβούλων 

1. Η Ε.Υ.Δ.Ε. ΙΟΝΙΟΥ μπορεί να αναθέτει, σύμφωνα με 
τις εκάστοτε κείμενες διατάξεις της εθνικής και κοινο¬ 
τικής νομοθεσίας, καθήκοντα συμβούλων οποιοσδήποτε 
ειδικότητας (τεχνικού, οικονομικού, διοίκησης, διαχείρι¬ 
σης, οργάνωσης κ.λ.π.) σε ημεδαπά ή αλλοδαπά φυσικά 
ή νομικά πρόσωπα. 

2. Επίσης επιτρέπεται η σύσταση επιτροπής επεξεργα¬ 
σίας ειδικών θεμάτων από υπαλλήλους της Ε.Υ.Δ.Ε. και 
της Προϊσταμένης Αρχής, άλλους ιδιώτες επιστήμονες 
και καθηγητές ΑΕΙ, με απόφαση του Υπουργού ΥΠΟ. 
ΜΕ.ΔΙ. για την ταχεία και αποτελεσματική προώθηση 
των μελετών και έργων της ΕΥΔΕ (άρθρο 6 παρ.2 του 
ν.679/1977). 

Αρθρο 7 

Μεταβατικές Διατάξεις 

Μέχρι την έκδοση, από τον Υπουργό Υποδομών, Μετα¬ 
φορών και Δικτύων διαπιστωτικής πράξης, κατόπιν σχε¬ 
τικής εισήγησης της αρμόδιας υπηρεσίας της Γ.Γ.Δ.Ε. για 

την επαρκή στελέχωση και λειτουργία της Ε,Υ.Δ.Ε. ΙΟΝΙ- 
ΟΥ, οι αρμοδιότητες της υπηρεσίας αυτής θα ασκούνται 
από την Διεύθυνση Έργων'Υδρευσης και Αποχεύτευσης 
(Δ6) της Γενικής Γραμματείας Δημοσίων Έργων. 

Άρθρο 8 
Ισχύς 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 


Στον Υπουργό Υποδομών, Μεταφορών και Δικτύων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 24 Νοεμβρίου 2010 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΦΙΛΙΠΠΟΣ ΣΑΧΙΝΙΔΗΣ ΙΩΑΝΝΗΣ ΜΑΓΚΡΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2413 506449 

ΠΑΤΡΑ - Πανεπιστημίου 254 -Κτήριο Β 

2613 613428 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

2251352100 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή σά-Γοπι/άνοΙ, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίοχ: 210 4071011 - ίηίβιτιβΐ: ΓιΙΙρΥ/νννννν.Θΐ.ςιΐ' 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α.Ε.Δ. 

10 € 

Α.Ε.-Ε.Π.Ε. και Γ.Ε.Μ.Η. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ε.Β.Ι. 

65 € 




Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 

Δ' 

160 € 

Α.Α.Π. 

160 € 


• Το τεύχος Α.Σ.Ε.Π. (έντυπη μορφή) θα αποοτέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα 
ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποοτέλλεται ή να κατατίθεται στο Εθνικό Τυπογρα¬ 
φείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα 
επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας ταχυδρομικής συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται 
πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή στην 

ιστοσελίδα του Εθνικού Τυπογραφείου (\ΛΛ/ννν,θΙ,ς)ΐ·) 

